তোফায়েল আহমেদ বলেন, ‘সুপ্রিম কোর্ট যে রায় দিয়েছে এ সম্বন্ধে আমার কোনো বক্তব্য নেই। আমি এ সম্পর্কে কিছু বলতে চাই না। কিন্তু প্রশ্ন হলো সার্বভৌমত্ব নিয়ে। যারা অ্যামিকাস কিউরি হিসেবে সুপ্রিম কোর্টে বক্তব্য রেখেছেন তাদের বক্তব্য আমার কাছে আছে। তারা অসত্য কথা বলেছেন। ভুল তথ্য জাতিকে দেয়ার চেষ্টা করেছেন। যেমন ড. কামাল হোসেনকে যখন সাংবাদিকরা জিজ্ঞাসা করে তখন তিনি উত্তর দিয়েছিলেন, আমরা ভারতকে অনুসরণ করেছিলাম। এখন ভারতে এটা নেই। তার মতো একজন লোক এ অসত্য বলতে পারেন? ভারতের সংবিধানের ১২৪ তম অনুচ্ছেদে পার্লামেন্ট উভায়েক পক্ষে দুই-তৃতীয়াংশ সংখ্যাগরিষ্টতার সমর্থনে রাষ্ট্রপতি কতৃক সুপ্রিম কোর্টের বিচারকদের অপসারণ করার পদ্ধতি বর্নণা করা হয়েছে।’